**ბაზრის კვლევისთვის**

**შესყიდვის ობიექტის ტექნიკური დავალება**

**დავალების მიზანი:**

**ვალერიან გუნიას სახელობის სახელმწიფო თეატრის შენობის სარეაბილიტაციო სამუშაოების მოწყობის საპროექტო-სახარჯთაღრიცხვო დოკუმენტაციის შედგენა.**

**ტექნიკური დავალების ძირითადი მოთხოვნები:**

**1. კვლევითი სამუშაოები.**

1. თეატრის შენობის მდგომარეობის გაცნობა, შიდა და გარე ფასადის რეაბილიტაციისთვის არქიტექტურული (არსებულის შემთხვევაში) გადაწყვეტილებების მიღებასთან დაკავშირებით.

2. თეატრის შენობის კონსტრუქციული ელემენტების შესწავლა, რეკონსტრუქციის მოწყობის თვალსაზრისით.

შენობის კონსტრუქციული მდგრადობის დასკვნის მომზადება.

3. თეატრის შენობის არსებული საინჟინრო სისტემების, კერძოდ: ელ.სამონტაჟო, გათბობა-გაგრილების, ვენტილაციის, წყალმომარაგება-კანალიზაციის, ხანძარ-საწინააღმდეგო, ლიფტების, ვიდეომეთვალყურეობის არსებული სისტემების მუშაობის სრული რევიზია, საჭიროების შემთხვევაში საექსპერტო კვლევის მოწყობის საფუძველზე, ამ სისტემების სრული სარეაბილიტაციო სამუშაოების გათვალისწინება საპროექტო-სახარჯთაღრიცხვო დოკუმენტაციაში.

4. თეატრის სცენის არსებული ქვედა და ზედა მექანიზაციის დანადგარების, განათება/გახმოვანების სისტემების, ასევე სცენის და დარბაზის აკუსტიკური კვლევა შესაბამისი დასკვნის მომზადებით.

5. საჭიროების შემთხვევაში გეოლოგიური კვლევა;

**2. დემონტაჟის სამუშაოები.**

2.1.შენობის ელ. სამონტაჟო, გათბობა-გაგრილების, ვენტილაციის, წყალმომარაგება-კანალიზაციის, ხანძარსაწინააღმდეგო, ლიფტების, ვიდეომეთვალყურეობის არსებული სისტემების რევიზიის შედეგად გამოვლენილი დაზიანებული ელემენტების სრული ან ნაწილობრივი (არსებული სიტუაციის გათვალისწინებით) დემონტაჟი, დემონტირებული მასალის დამკვეთის მიერ მითითებულ ადგილზე დასაწყობებით.

2.2. შენობის ფასადებზე დემონტაჟისა და სხვა სახის სამუშაოების შესრულების პროცესში უსაფრთხოების პირობების დაცვის თვალსაზრისით ტერიტორიის ირგვლივ მოსაწყობი დროებითი ღობის, დროებითი დამხმარე ნაგებობის, დამცავი ბადისა და ხარაჩოების ხარჯები გათვალისწინებულ იქნას საპროექტო-სახარჯთაღრიცხვო დოკუმენტაციაში.

2.3. თეატრის შენობის გადახურვის (საფარი, გადახურვის კონსტრუქციები და პარაპეტი) ელემენტების შესწავლა, საჭიროების შეთხვევაში სრული ან ნაწილობრივი რეაბილიტაციის თვალსაზრისით სადემონტაჟო სამუშაოების მოწყობა.

2.4. შენობის ფასადზე ბეტოპანის ფილების და სამაგრი ლითონის კარკასის დემონტაჟი.

2.5. არსებული დაზიანებული წყალსაწრეტი სისტემის (ღარები, მილები, მუხლები და ძაბრები) სრული დემონტაჟი. დემონტაჟის დროს საჭირო დამხმარე სამუშაოების მოწყობით.

2.6. შენობაში არსებული სატვირთო დაზიანებული ლიფტების დემონტაჟი.

2.7. საორკესტრო ორმოს ლიფტის დემონტაჟი.

2.8. შენობაში - 4,90 მ ნიშნულზე, არსებული კაფეს, სამზარეულოსა და გარდერობის იატაკის კერამიკული ფილების და რკ/ბეტონის ფილის საფარის დემონტაჟი. (იატაკიდან დეპრესიული წყლის მოდინების შესწავლისა და აღმოფხვრის თვალსაზრისით).

2.9. შენობის შესასვლელში, ფოიეში მეტლახის საფარის დემონტაჟი.

2.10. ფასადზე ღია სივრცეებში შეკიდული არსებული დაზიანებული ჭერების საფარის დემონტაჟი.

2.11. შენობის შიდა სივრცეში დაზიანებული ჭერის, კედლის და იატაკის საფარების დემონტაჟი.

**3. ფასადის სამუშაოები.**

3.1. ფასადზე არსებული ბზარებისა, ნაპრალების იდენთიფიცირება და კვლევა, მათი საბოლოო დამუშავებით.

3.2. ფასადზე გარე კომუნიკაციების არსებობის შემთხვევაში მათი დემონტაჟი ან ფასადში

მოქცევის სამუშაოები.

3.3. ფასადის ზედაპირებიდან ნალესის დემონტაჟი, ახლის მოწყობის მიზნით.

3.4. ფასადზე მაღალხარისხოვანი ბათქაშის მოწყობა მცირეუჯრედიან უჟანგავი ლითონის ბადეზე.

3.5. ფასადის ზედაპირის დამუშავება მიუნხენის ან ტერაზიტული( ან სხვა ალტენატიული) დეკორატიული ბათქაშის გამოყენებით.

3.6. ფასადის კელდების დამუშავება მაღალი ხარისხის წყალემულსიური ან სილიკოვანი საღებავით. ფერი შეთანხმდეს დამკვეთ ორგანიზაციასთან.

3.7. +0,00 ნიშნულზე პანდუსების რეაბილიტაცია, მოაჯირების მოწყობით (ესკიზი შეთანხმდეს შემსყიდველ ორგანიზაციასთან).

3.8. რუსთაველის რკალიდან და ჭანტურიას ქუჩის მხრიდან ფასადზე არსებული ალუმინის ფრამუგების რეაბილიტაცია (რეაბილიტაცია გულისხმობს ფრამუგების ნაწილის გაუქმებას და ნაწილის შეცვლას).

3.9. ლაგრანჟესა და ფარნავაზ მეფის ქუჩის მხრიდან ღია სივრცეებში შეკიდული ჭერების მოწყობა შენობის ყველა ნიშნულზე (მასალა და კონსტრუქციული გადაწყვეტილებები შეთანხმდეს შემსყიდველ ორგანიზაციასთან).

3.10. რუსთაველისა და ჭანტურიას ქუჩის მხრიდან თეატრის შენობის შესასვლელში არსებული კიბის გრანიტის ფილებით მოპირკეთების რეაბილიტაცია (ჰიდროსაიზოლაციო სამუშაოების გათვალისწინებით).

3.11. თეატრის მთავარი შესასვლელის (+0,00მ-+9,10მ) ნიშნულებს შორსი ვიტრაჟებისა და ჩამოხურვების სარეკონსტრუქციო-სარეაბილიტაციო სამუშაოების მოწყობა, კონსტრუქციული გადაწყვეტილებების მიღებისას გათვალისწინებულ იქნას დროებითი დატვირთვები ქარზე და უხვ ნალექებზე. მიღებული გადაწყვეტილება შეთანხმდეს ესკიზურად შემსყიდველ ორგანიზაციასთან.

3.12. ფარნავაზ მეფის ქუჩისა და ლარნაკას ქუჩების მხრიდან ფასადის +5,4 ნიშნულზე არსებული ღია აივნის იატაკების სარეაბილიტაციო სამუშაოების მოწყობა, წყლის გადაყვანის თვალსაზრისით ქანობის კონტროლით.

3.13. ფასადზე არსებული ლითონის სახანძრო კიბის რეკონსტრუქცია.

3.14. ფასადზე არსებული აივნების ქვედა ნაწილში ფილების გაწმენდა.

3.15.ფასადზე დაზიანებული ბაზალტის ფილების აღდგენა-რეაბილიტაცია.

3.16. შენობის მთელ პერიმეტრზე ბუნებრივი სავენტილაციო ღიობების და სარკმელების მოწყობა.

 4**. თეატრის სახურავი.**

4.1. თეატრის შენობის გადახურვის (საფარი, პარაპეტი, შახტები) ელემენტების შესწავლის შედეგად მიღებული გადაწყვეტილებით მოეწყოს რბილი სახურავის სრული რეაბილიტაცია, კონსტრუქციული ცვლილებებით, ქანობების შეცვლითა და ახალი წყალსაწრეტი სისტემის (მეტი დიამეტრის მილების, ღარების, მუხლებისა და ძაბრების )მოწყობოთ.

4.2. შენობის პარტაპეტის დაზიანებული ნაწილების აღდგენა-რეაბილიტაცია, თუნუქის ქუდების შეცვლით.

**5. შენობის შიდა სარემონტო-სარეკონსტრუქციო სამუშაოები.**

5.1. შენობაში მთავარი შესასვლელის იატაკის რეაბილიტაცია. იატაკის ნიშნულის კორექტირებით.

5.2. შენობაში -4.9 ნიშნულზე არსებული სამზარეულოსა და კაფეს ტერიტორიაზე იატაკის რეაბილიტაცია, ჰიდროსაიზოლაციო და მოპირკეთების სამუშაოების შესრულებით.

5.3. კაფესა და სამზარეულოს კედლების ჰიდროსაიზოლაციო და მოსაპირკეთებელი სამუშაოების მოწყობა.

5.4. დარბაზში და სცენასთან არსებული საფეხურების რეაბილიტაცია.

5.5. საორკესტრო ორმოს სარეაბილიტაციო სამუშაოების მოწყობა.

5.6. ხმის დამხრშობი ქსოვილების მოწყობის სამუშაოები.

5.7. მთავარი შესასვლელიდან ფოიეში (+0,00 ნიშნული) ახალი მეტლახის ფილებით მოპირკეთება. (შესაძლებელია სხვა ალტერნატიული მასალის შემოთავაზება შემსყიდველთან შეთანხმებით).

5.8. შენობაში ახალი ლიფტების შეძენა-მონტაჟი.

5.9. სცენის გრძივი ძელების ვერტიკალურად ამწევი რედუქტორის შეძენა-მონტაჟი, სცენის შუბლის რეაბილიტაცია.

5.10. შენობაში დამკვეთის მიერ მითითებულ სათავსოებში, სრული სარეაბილიტაციო მოპირკეთების სამუშაოების მოწყობა.

5.11. დამკვეთის მოთხოვნის საფუძველზე არსებული კარების საკეტების შეცვლა.

5.12. შენობაში არსებულ სანკვანძეებში შიდა სარეაბილიტაციო სამუშაოების მოწყობა (ტიხრებისა და მოპირკეთების დემონტაჟით).

5.13. შშმ პირების საპირფარეშოების რეკონსტრუქცია (არსებული საპირფარეშო შშმ პირებისათვის განსაზღვრული ნორმებით არაა შესრულებული, მათი მდგომარეობის, მდებარეობისა და მისასვლელი პანდუსების არასწორი დაგეგმარების გამო.

5.14.დარბაზში არსებული სცენის განათების და გახმოვანების სამართავი ჯიხურის დემონტაჟი. სცენის განათების და გახმოვანების საოპერატოროს რეაბილიტაცია.

5.15. შენობაში არსებული საგრიმიორების რეკონსტრუქცია.

5.16. შენობაში ჩასული ნალექებისაგან დაზიანებული ჭერის, კედლებისა და იატაკის საფარის დემონტაჟისა და ახლის მონტაჟი.

**6. ელ სამონტაჟო სამუშაოები.**

6.1. შემსყიდველი ორგანიზაციის მოთხოვნის საფუძველზე შენობაში არსებული ელ.ქსელის მუშაოების რევიზიის შედეგად გამოვლენილი ხარვეზების რეაბილიტაციის სამუშაოების მოწყობა.

6.2. შეძენილი ლიფტების სრული ექსპლუატაციისათვის საჭირო ელ.სამონტაჟო სამუშაოების მოწყობა (მოწყობილობა - დანადგარების შეძენა-მონტაჟით).

6.3. სცენის ამწევი რედუქტორის ექსპლუატაციისათვის საჭირო ელ.სამონტაჟო სამუშაოების მოწყობა.

6.4. ახალი სამფაზა დიზელ-გენერატორის შერჩევა-შეძენა-მონტაჟი, ჩართვა ქსელში.

6.5. ალტერნატიული სარეზერვო კვების წყაროთ უზრუნველსაყოფად დამატებით ხაზის მოწყობა და დაერთება ალტერნატიულ ტრანსფორმატორთან.

6.6. თეატრის გარე განათებისა და შენობაზე მინათებების სამუშაოების მოწყობა. განათებისა და მინათებების ტიპები შეთანხმდეს დამკვეთ ორგანიზაციასთან.

შენიშვნა: ელ.გაყვანილობის შიდა ქსელის კომუნიკაციები (სადენები და კაბელები) განთავსებულია შენობის შეკიდული ჭერების და თაბაშირმუყაოთი შეფუთული კედლების შიგნით, საჭიროა პროექტში გათვალისწინებული იქნას მოპირკეთების დემონტაჟისა და ახლის მონტაჟის სამუშაოები.

**7. გათბობა-გაგრილება-ვენტილაცია.**

7.1. შემსყიდველი ორგანიზაციის მოთხოვნის საფუძველზე შენობაში არსებული გათბობა-გაგრილება-ვენტილაციის ქსელის მუშაოების რევიზიის შედეგად გამოვლენილი ხარვეზების საფუძველზე განისაზღვროს შესასრულებელი სამუშაოების სახეობები და ტიპები. კერძოდ აღნიშნული ქსელი მდგომარეობიდან გამომდინარე, საჭიროა პროექტში გათვალისწინებული იქნეს გათობა-გაგრილება -ვენტილაციის სისტემის სრული ან ნაწილობრივი რეაბილიტაცია.

ვინაიდან გათბობა - ვენტილაციის შიდა ქსელის კომუნიკაციები (მილგაყვანილობა) განთავსებულია შენობის შეკიდული ჭერების და თაბაშირმუყაოთი შეფუთული კედლების შიგნით, საჭიროა პროექტში გათვალისწინებული იქნას მოპირკეთების დემონტაჟისა და ახლის მონტაჟის სამუშაოები.

**8.სუსტი დენები (ხანძარსაწინააღმდეგო სისტემები, ვიდეო-მეთვალყურეობა, ინტერნეტ ქსელი)**.

8.1. მოხდეს არსებული ქსელების სრული რეაბილიტაცია.

8.2. შენობა-ნაგებობების უსაფრთხოების წესების შესაბამისობის ანალიზი (საქართველოს მთავრობის N41 დადგენილების საფუძველზე).

9**. წყალსადენ-კანალიზაცია (შიდა და გარე ქსელი).**

9.1. შემსყიდველი ორგანიზაციის მოთხოვნის საფუძველზე მოხდეს შენობის წყალმომარაგება - კანალიზაციის შიდა და გარე ქსელის მდგომარეობის შესწავლა, აღმოჩენილი ხარვეზების სრული რეაბილიტაციის მოწყობა. წყალმომარაგება-კანალიზაციის რეაბილიტაციის შედეგად შენობის შიდა დაზიანებული მოპირკეთების რეაბილიტაცია ან სრული შეცვლა.

**10. გარე ტერიტორიის კეთილმოწყობის სამუშაოები.**

10.1. შენობის გარშემო არსებული ტროტუარის ფილების შეცვლა ახალი 5სმ სისქის ევროსტანდარტის ტიპის ბეტონის ფილებით, ფილების ფერი და ტიპი შეთანხმდეს დამკვეთ ორგანიზაციასთან.

 10.2. ლაგრანჟესა და ფარნავაზ ქუჩის მხრიდან ტროტუარზე დეკორატიული ბარიერები (ბოძკინტების)

 მოწყობა.

 10.3. ტერიტორიაზე ასფალტობეტონის საფარის მოწყობა.

 10.4. ბეტონის ქვაფენილის მოწყობა ქვიშაზე.

 10.5. ანაკრები ბეტონის ბორდიურების მოწყობა

 10.6. ახალი გარე განათების სისტემის მოწყობა.

11. კვლევის საფუძველზე მომზადებული დასკვნის შესაბამისად თეატრის სცენის არსებული ქვედა და ზედა მექანიზაციის დანადგარების, განათება/გახმოვანების სისტემების, ასევე სცენის და დარბაზის აკუსტიკისთვის საჭირო სარეაბილიტაციო სამუშაოების განსახორციელებლად საპროექტო/სახარჯთაღრიცხვო დოკუმენტების მომზადება.

შენიშვნა: სახურავის რეაბილიტაციის მოწყობის დროს გათვალისწინებული იქნას დროებით ღონისძიება დროებითი სახურავის საფარის მოწყობისათვის, თეატრის შენობაში ნალექის მოხვედრის თავიდან აცილების მიზნით.

 საინჟინრო კომუნიკაციების (ელ. სამონტაჟო, გათბობა-გაგრილების, წყალმომარაგება-კანალიზაციის, სუსტი დენების) სრული რეაბილიტაციის შემთხვევაში საპროექტო-სახარჯთაღრიცხვო დოკუმენტაციაში გათვალისწინებული იქნეს მონტაჟისას დაზიანებული შიდა მოპირკეთების სრული აღდგენა-შეკეთება. (ჭერების, კედლების და იატაკების რეაბილიტაცია).

**წარმოსადგენი საპროექტო-სახარჯთაღრიცხვო დოკუმენტაცია უნდა მოიცავდეს (მაგრამ არ უნდა შემოიფარგლებოდეს)**

1. განმარტებითი ბარათი დასკვნა-რეკომენდაციებით.
2. არსებული სიტუაციის ამსახველი ფოტომასალა.
3. წინასაპროექტო მოსამზადებელი სამუშაოების ჩატარება(არსებული საინჟინრო ქსელების მდგომარეობის შესწავლა,რევიზია,გეგმებზე დატანა,დასკვნების წარმოდგენა,სიტუაციური და გენგეგმის მომზადება).
4. შენობის არსებული და სარეკონსტრუქციო ფართების არქიტექტურული ნახაზები (გეგმები, ფასადები, ჭრილები).
5. შენობის სარეაბილიტაციო ნაწილების ნახაზები (კვლევები, მუშა ნახაზები, კვეთები, კვანძები, სამუშაოთა მოცულობების ცხრილები, მასალათა ექსპლიკაცია) საჭიროების შემთხვევაში გაანგარიშებები.
6. სამუშაოთა მოცულობების უწყისები და კრებსითი უწყისი.
7. მშენებლობის სახარჯთაღრიცხვო დოკუმენტაციის შედგენა (ლოკალურ-რესურსული ხარჯთაღრიცხვები, კრებსითი ხარჯთაღრიცხვა, მოცულობების უწყისები და განმარტებითი ბარათი) შედგენის პროცესში გამოყენებულ იქნას სამშენებლო რესურსები ფასთა კრებული და ასევე საჭიროების შემთხვევაში ბაზარზე არსებული ფასები. ხარჯთაღრიცხვა შედგენილი უნდა იყოს საქართველოს კანონმდებლობით სამოქმედოდ დაშვებულ სამშენებლო ნორმებისა და წესებში მოცემული ერთეულზე ნორმატიული ხარჯის დაცვით.
8. მშენებლობის ორგანიზაციის პროექტი (მანქანა-მექანიზმების უწყისი და კალენდარული გრაფიკი).
9. სარეაბილიტაციო სამუშაოების საპროექტო/სახარჯთაღრიცხვო დოკუმენტაცია, ყველა იმ ნაწილში (საჭიროებისამებრ), რომელიც ზემოთაა აღნიშნული;
10. პროექტის ტექსტური ნაწილი უნდა იყოს ,,World”-ის ფორმატში, ბეჭდური ფორმით, “sylfaen”, ხარჯთაღრიცხვის ცხრილები – ,,Excel” ფორმატში, ხოლო ნახაზები - „ArchiCAD“ (PLA) ან „AutoCAD” DWG ფორმატში და ,,PDF” ფორმატში. ამასთან თითოეული ფაილის ზომა არ უნდა აღემატებოდეს 8 მბ–ს; სრული საპროექტო დოკუმენტაცია წარმოდგენილი უნდა იქნას ქართულ ენაზე; ელ. ვერსია უნდა შეიცავდეს ასევე, შემსყიდველის მიერ მოთხოვნილ დოკუმენტაციას, ცალკე ფაილად; ნაბეჭდი სახით - ალბომი A3 ფორმატით (4 ეგზ.); -ელექტრონული სახით CD დისკზე - 3 ეგზემპლარი.

**წარმოსადგენი საკვლევი და საექსპერტო დოკუმენტაციები**

1. შენობის არქიტექტურულ-ისტორიული კვლევა (ვინაიდან შენობა კულტურული მემკვიდრეობის ძეგლის არეალშია)
2. შენობა-ნაგებობების უსაფრთხოების წესების შესაბამისი ანალიზი.
3. საქართველოს მთავრობის დადგენილება N41, 2016 წლის 28 იანვრის „ტექნიკური რეგლამენტაციის შენობა-ნაგებობის უსაფრთხოების წესების დამტკიცების შესახებ“ - საექსპერტო დასკვნა.
4. საგანგებო მდგომარეობის მართვის სააგენტოსთან შეთანხმება „სახანძრო უსაფრთხოების პროექტის N41 დადგენილების შესაბამისად“.
5. საპროექტო-სახარჯთაღრიცხვო დოკუმენტაციის სრული კომპლექსური ექსპერტიზის დადებითი დასკვნები(პროექტში ასახული ყველა საინჟინრო და სახარჯთაღრიცხვო ნაწილის ექსპერტიზა)

მიმწოდებელმა ორგანიზაციამ წინასაპროექტო კვლევებისა და საპროექტო დოკუმენტაციის ექსპერტიზის ჩასატარებლად უნდა მიმართოს სსიპ „ლევან სამხარაულის სახელობის სასამართლო ექსპერტიზის ეროვნული ბიურო“-ს, ან/და სხვა აკრედიტირებულ პირს. (იმ შემთხვევაში, თუ დასკვნის გამცემი ორგანო არ იქნება სსიპ „ლევან სამხარაულის სახელობის სასამართლო ექსპერტიზის ეროვნული ბიურო”, მიმწოდებელმა დამატებით უნდა წარმოადგინოს დასკვნის გამცემი პირის აკრედიტაციის დამადასტურებელი დოკუმენტის ასლი.

საინჟინრო ნაწილების (ელ. მომარაგება, გათბობა-გაგრილება - ვენტილაციის სისტემა, წყალმომარაგება -კანალიზაციის სისტემა, სუსტი დენების სიტემები, კონსტრუქციული ელემენტების მდგრადობა) მდგომარეობის რევიზიის (კვლევების) დასკვნები და რეკომენდაციებზე დაყრდნობით დამუშავდეს საპროექტო - სახარჯთაღრიცხვო დოკუმენტაცია, აღნიშნული დასკვნები, რეკომენდაციები, საპროექტო გადაწყვეტები გაეცნოს შემსყიდველ ორგანიზაციას საპროექტო დოკუმენტაციის სრულ დამუშავებამდე.

დასრულებული საპროექტო-სახარჯთაღრიცხვო დოკუმენტაცია მიიღება იმ შემთხვევაში თუ წარმოდგენილი იქნება კომპლექსური ექსპერტიზის დადებითი დასკვნები.

**მოთხოვნები და ვალდებულებები.**

მიმწოდებელი ორგანიზაცია საპროექტო დოკუმენტაციის დამუშავების დაწყების პროცესიდან ვალდებულია:

1. თეატრის შენობასთან მიმართებაში არქიტექტურული, კონსტრუქციული და საინჟინრო გადაწყვეტილებები შეათანხმოს შემსყიდელ ორგანიზაციასთან. სამუშაო პროცესში წარმოქმნილი კვალიფიციური შენიშვნების და რეკომენდაციების გათვალისწინებით მოახდინოს საპროექტო-სახარჯთაღრიცხვო დოკუმენტაციის შესწორება-დამუშავება.
2. თეატრის შენობის საინჟინრო სისტემების ( ელ სამონტაჟო, წყალმომარაგება - კანალიზაციის, გათბობა-ვენტილაციის, სუსტი დენების) რევიზიის ჩატარების შედეგები და კვლევებზე დაყრდნობილი გადაწყვეტილებები გააცნოს შემსყიდველ ორგანიზაციას და თეატრის ხელმძღვანელობას, როგორც წერილობით ასევე პირადი შეხვედრის ფორმატში.
3. საპროექტო დოკუმენტაციის დამუშავების პროცესში მინიმუმ ერთხელ შემსყიდველი ორგანიზაციის და თეატრის ხელმძღვანელობის წინაშე წარმოადგინოს საპროექტო დოკუმენტაციის სრული კომპლექტაციის პრეზენტაცია (პროექტის მუშა ნაწილი).
4. მიმწოდებელმა ორგანიზაციამ პროექტის ესკიზური ნაწილის დამუშავებისთანავე წარუდგინოს შემსყიდველ ორგანიზაციას, უკანასკნელის მიერ ძეგლთა დაცვის სააგენტოში წარსადგენად (შენობა არის კულტურული მემკვიდრეობის ძეგლის არეალში, ამიტომაც შემსყიდველმა ორგანიზაციამ დროულად უნდა მოახდინოს შეთანხმება ამ ორგანიზაციასთან).
5. ტექნიკური დავალებით გაუთვალისწინებელი სამუშაოები შეიტანოს საპროექტო დოკუმენტაციაში ანაზღაურების გარეშე (დამკვეთთან შეთანხმებით).
6. წარმოადგინოს დასრულებული საპროექტო-სახარჯთაღრიცხვო დოკუმენტაცია კომპლექსური ექსპერტიზის დადებითი დასკვნით.

 კერძოდ: დასრულებულ საპროექტო-სახარჯთაღრიცხვო დოკუმენტაციის საექსპერტო დადებითი დასკვნები შემდეგ ნაწილებზე:

პროექტის კონსტრუქციული ნაწილი.

პროექტის გათბობა-გაგრილება-ვენტილაციის ნაწილი.

პროექტის ელექტრო სამონტაჟო ნაწილი.

წყალმომარაგება-კანალიზაციის ნაწილი.

სუსტი დენების (ხანძარსაწინააღმდეგო, ვიდეომეთვალყურეობა, ინტერნეტი).

სახარჯთაღრიცხვო ნაწილი.

გრაფიკულ ნახაზებზე ანგარიშების შედეგად მოცემული მოცულობების შესაბამისობა სახარჯთაღრიცხვო ნაწილთან.